"Saptamana trecuta am obtinut aprobarea Parlamentului pentru achizitionarea primului sistem de rachete Patriot, iar miercuri urmeaza sa semnam scrisoarea de acceptare, practic contractul prin care Guvernul Statelor Unite vinde catre Guvernul Romaniei cele sapte sisteme, care sunt atat pentru fortele aeriene, cat si pentru fortele terestre. Anul acesta vom achita primul sistem (...) In a doua jumatate a anului 2019 primul sistem va fi in tara, urmand a fi perfect operational in prima jumatate a lui 2020", a declarat la Arad minstrul Apararii Nationale, Mihai Fifor.El a adaugat ca, "prin alocarea a 2% din PIB pentru Ministerul Apararii Nationale, din care 48% pentru programe de inzestrare, Romania a aratat ca isi onoreaza angajamentele pe care le are ca tara membra NATO, dar si ca partener strategic in Parteneriatul cu SUA"."Tot miercuri, in sedinta de Guvern, speram sa putem aproba proiectul de Hotatare de guvern pentru programul transportoare blindate 8x8 Piranha, care va ajuta industria romaneasca de aparare sa fie relansata, pentru ca incepand cu numarul 31 aceste transportoare urmeaza sa fie produse la Uzina Mecanica Bucuresti", a spus Fifor.Ministrul a mai declarat ca "inzestrarea pe care Armata Romanei o face ca principal partener al Flancului Estic in regiunea Marii Negre este un semnal de pregatire, de descurajare si aparare"."Desigur, provocarile din partea Rusiei s-au intetit dupa anexarea ilegala a Crimeei, suntem preocupati de lucrul acesta, dar evident, ca tara membra NATO si partener strategic al SUA, nu putem decat sa ne indeplinim obligatiile asumate", a spus Fifor, care a precizat ca "provocarile sunt la adresa Aliantei, iar noi suntem partea Flancului Estic".Mihai Fifor a participat, in Cetatea Aradului, la ceremonia de predare-primire a comenzii Batalionului Mixt Romano-Ungar de Mentinere a Pacii, eveniment care a avut loc cu ocazia incheierii exercitiului WISE FORESIGHT 2017, care s-a desfasurat cateva zile in Ungaria."Este un moment care defineste relatia dintre armate in cadrul Batalionului Mixt Romano-Ungar, care depaseste pana la urma limitele colaborarii militare, fiind si o relatie de prietenie. Batalionul este perfect operational pentru indeplinirea oricarei misiuni la care ar fi solicitat (...) Imi doresc sa ramanem la faza de exercitii, dar daca e solicitat, batalionul e pregatit sa participe la misiuni de mentinere a pacii", a declarat Fifor la finalul ceremoniei.